Tervehdys Herramme Jeesuksen rakkaassa nimessä.
Olen pastori Stephen George.
Asun Texasin Houstonissa, mutta olen kotoisin Intiasta.
Olen All Nations Temple -seurakunnan pastori Houstonissa.
Nettisivumme näkyy ruudulla.
Jos tarvitset rukousta tai ohjausta ja tahdot soittaa tai kirjoittaa meille, -
yhteydenotto-ohjeet löytyvät nettisivultamme.
Jumala siunatkoon teitä. Tämä on kaunis päivä Suomessa.
Olen siunattu, kun saan olla TV7:llä -
puhumassa kaikille teille ystäville ympäri maailman.
Siunatkoon Jumala teitä runsaasti.
Olen valinnut raamatunkohdan, jonka Jumala laski sydämelleni.
Nyt on aika etsiä Jumalan kasvoja.
Jumala puhuu jakeissa 2. Aik. 7:12―14.
Hän sanoo, että jos vaikeuksia, heinäsirkkoja ja sairauksia tulee, -
jos kaikenlaisia koetuksia tulee elämäänne, -
niin jos sinä aikana minun kansani, joka on otettu minun nimiini, nöyrtyy...
Nyt on aika nöyrtyä ja tehdä parannus.
Nyt on aika etsiä Jumalan kasvoja.
Mitä tapahtuu, kun etsimme Herran kasvoja?
Mitä tapahtuu, kun huudamme Herralle: -
"Tarvitsen Sinua enemmän kuin ruokaa.
Tarvitsen Sinua enemmän kuin ylellisyyksiäni ja työtäni.
Tarvitsen Sinua enemmän kuin nautintojani."
Kun alamme huutaa Jumalan puoleen tähän tapaan -
ja kun Jumalasta tulee elämämme ykkönen, kaikki muuttuu.
Olen nähnyt, miten onnelliset ihmiset vain jatkavat elämäänsä.
Mutta mitä sitten, kun koetus tulee?
Ihminen joutuu vaikkapa lääkäriin, ja lääkäri diagnosoi vakavan sairauden.
Lääkäri antaa raportin potilaalle -
ja kertoo, että elinaikaa on kolme kuuta tai puoli vuotta.
Se muuttaa kaiken. Kaikki muuttuu.
Silloin se ihminen alkaa pohtia elämänsä prioriteetteja.
"Minulla on kolme kuukautta elinaikaa. Mitä teen?
Kolme kuukautta elinaikaa. Miten minun pitäisi elää?"
Silloin aletaan etsiä Jumalaa. Jumalaa ei pitäisi etsiä sillä tavalla.
Totta kai se on hyvää ja erinomaista.
Mutta voimme etsiä Jumalaa jo nyt, kun olemme terveitä ja onnellisia.
Voimme etsiä Jumalaa nyt, kun Hän on kutsunut meidät hyvänä aikana.
Kun muistamme Jumalan, Hän siunaa meitä ja käyttää meitä kunniakseen.
Mieleeni nousee kuningas Hiskia.
Kun Jumala sanoi hänelle, että hänen aikansa kuolla oli tullut, -
Hiskia käänsi kasvonsa seinään päin ja alkoi itkeä katkerasti.
Hän huusi Jumalan puoleen: "Jumala, armahda minua."
Hän ajatteli perhettään ja lapsiaan. Kaikkea, mitä joutuisi jättämään taa.
Kun Hiskia huusi Jumalan puoleen, -
Jumala lähetti profeetan takaisin Hiskian luo.
Jumala sanoi: "Olen kuullut huutosi.
Olen nähnyt katumuksesi aitouden. Olet kääntynyt takaisin puoleeni.
En ota sinua vielä. Pidennän elämääsi monella vuodella."
Jumala antoi hänelle vielä useita vuosia elinaikaa.
Voiko Jumala tehdä niin uudestaan? Kyllä voi.
Näemme joka päivä ihmeitä Jeesuksen nimessä.
Seurakunnassamme oli eräs nainen.
Joka kerta kun hän kirjoitti kolehtiin sekin, -
hän kirjoitti alle "Antaudu".
Ihmettelin, miksi hän kirjoitti niin.
Kerran hän sitten tuli puheilleni.
"Pastori, minulla on kolme kuukautta elinaikaa."
Mutta nyt lääkärit kertoivat, että syöpä on levinnyt seitsemälle eri alueelle.
Kuolen kuukauden kuluessa.
Voisitko rukoilla puolestani?"
Rukoilin parhaillaan, kun hän tuli seurakuntaan.
Kysyin häneltä, saiko hän onkologilta kirjeen?
Hän sanoi: "Sain, se on tässä."
Syöpä oli levinnyt joka puolelle kehoa päästä selkärankaan.
Uskoakseni kaulasta selkärankaan.
Hän sanoi, ettei hänellä ole paljoa elinaikaa.
Ymmärsin, miksi hän kirjoitti sekkeihin "antaudu".
Aloimme rukoilla. Jumala antoi minulle sanan.
Sanoin: "Sisar, palaat vielä luokseni."
"Silloin tuot minulle toisen kirjeen." Nainen oli kotoisin Kolumbiasta.
"Palaat toisen kirjeen kanssa." Hän kysyi: "Millaisen kirjeen?"
Vastasin: "Sellaisen, joka kertoo sinun parantuneen syövästä."
Tunsin sen sanan nousevan sisimmästäni ja sanoin sen hänelle.
Mitä hän lienee ajatellut minusta lähtiessään.
Aloin rukoilla ja etsiä Herran kasvoja.
Nyt on sen aika elämässämme, kun maailma ympärillä muuttuu hulluksi.
On sotia, huhuja sodista, maanjäristyksiä, nälänhätää, -
ilmastonmuutosta ympäri maailman, -
kaikenlaisia vakavia uhkia.
Juuri tänä aikana meidän täytyy etsiä Jumalan kasvoja.
Emme voi lahjoa Jumalaa. Emme voi huijata Häntä.
Meidän on palattava Jumalan luo katuen ja etsittävä Hänen kasvojaan.
Älä etsi vain Hänen käsiään, jotka antavat siunauksia. Etsi kasvoja.
"Jumala, rakastan sinua. Tahdon, että olet ykkönen elämässäni."
Se nainen etsi jo Jumalaa. Minun ei tarvinnut kehottaa häntä siihen.
Kuukauden kuluttua hän palasi iltatilaisuuteen.
"Pastori, minun pitää puhua seurakunnalle."
Kysyin, mistä hän aikoi puhua. Hän sanoi: "Se on salaisuus."
Kerroin, ettei hän voi puhua seura- kunnalle puhumatta ensin pastorille.
"Ei, tahdon puhua seurakunnalle."
Pyysin häntä kertomaan salaisuuden minulle.
Hän veti kirjeen laukustaan.
Onkologian osaston kirjeessä sanottiin, ettei hänellä ole syöpää.
Hän oli syövän neljännessä vaiheessa ja elinaikaa oli kuukausi. Syöpä katosi.
Houston on Yhdysvaltain syöpähoidon keskuspaikka.
Ainakin yksi keskuksista.
Lääkäriryhmä istuutui alas hänen kanssaan.
Vanhempi lääkäri, yksi heistä, sanoi hänelle: -
"Rouva, olen nähnyt monen käyvän läpi elpymävaiheen.
Olen nähnyt monen tilan parantuvan.
Mutta sinun tapauksessasi se on ihme.
Kehossasi ei näy jälkeäkään syövästä."
Tämä tapahtui viime vuonna näihin aikoihin.
Nainen elää tänään ja ylistää Jumalaa.
Näkisittepä, kun hän tanssii Herran edessä ylistyksen aikana.
Miksi hän tanssii? Koska Jumala teki valtavan ihmeen hänen elämässään.
Viime jaksossa kerroin miehestä, jonka elämä muuttui.
Hänen vaimonsa ja poikansa löysivät isässä ilon.
Kuin ensi kertaa poika oli saanut isänsä ja vaimo miehensä takaisin.
Voiko Jumala tehdä sen uudelleen? Kyllä voi.
Hyvä uutinen on se, että Jumala voi tehdä sen uudelleen.
Jumala teki sen minulle. Hän muutti elämäni.
Matkustin ilosanoman kanssa, kuten viimeksi kerroin, -
nuorisovankilaan New Yorkin osavaltion pohjoisosiin.
Kerroin viime jaksossa, miten nuorten elämä muuttui Jumalan voimasta.
Kadu ja ala etsiä Jumalaa.
Mitä Jumala sanoikaan? Jos "minun kansani, -
joka on otettu minun nimiini, nöyrtyy, -
ja he [...] etsivät minun kasvojani..."
Mitä Jumalan kasvojen etsiminen tarkoittaa?
Se tarkoittaa, että janoaa Jumalaa enemmän kuin kaikkia nautintoja.
Miksi paastoamme?
Paetaksemme ruuan tuomia nautintoja.
Paetaksemme nautintoa asioista, joita rakastamme tehdä.
Viime vuonna pidimme seurakunnassamme kolme paastoa.
Ne olivat 21 päivän paastoja.
Yksi syy paastoon oli se, että oma poikani oli kääntynyt pois Jumalasta.
Kun paastosimme ja rukoilimme, Jumala johdatti hänet takaisin.
Nyt hän palvelee Herraa.
Ehkä jotkut ihmiset ovat pyhempiä ja parempia kuin minä.
Ei, Jumala ei etsi parempia ihmisiä. Hän etsii juuri sinua, ystäväni.
Jumala etsii sinua.
Huuda Jumalan puoleen: "Jumala, tarvitsen elämääni muutosta.
Tahdon kääntää sydämeni takaisin puoleesi.
Tahdon janota Sinua enemmän kuin rubiineja, timantteja, hopeaa ja kultaa.
Enemmän kuin kaikkia aarteitani ja suhteitani.
Tahdon, että Sinä olet elämäni ykkönen."
Sitten alat puhua Jumalalle joka päivä. Etsiä Hänen läsnäoloaan joka päivä.
Alat harjoittaa Jumalan läsnäoloa elämässäsi.
Olet tietoinen Hänen läsnäolostaan.
Emme voi paeta Jumalaa minnekään.
Raamatussa sanotaan, että jos tekisin taloni kuuhun, toisit minut sieltä alas.
Jos asettuisin meren pohjaan, Sinä nostaisit minut sieltä.
Ei ole sellaista paikkaa, mistä Jumala ei meitä löydä, sillä Hän on siellä.
Hän sanoo: "Minä olen kanssasi."
Suuri "Minä olen" etsii meitä.
Hänen koko sydämensä on täynnä meitä.
Sen tosiasian huomasin, kun kohtasin Jeesuksen.
Ymmärsin, kuinka paljon Jumala rakastaa minua.
Kun olin poissa Jumalan luota, Hän etsi minua.
Kun Hän löysi minut, koin suurta iloa.
Ilo oli kodissani ja sydämessäni. Jumala antoi uusia ystäviä.
Sukeltava ihminen ei tuhansien vesitonnien alla -
tunne veden painoa kovin paljoa.
Mutta kun hän nousee vedestä, nostaa kahta vesiämpäriä -
ja kantaa niitä sata metriä, -
hän tuntee veden painon paremmin -
kuin ollessaan tuhansien vesitonnien alla.
Samoin on, kun elää synnissä. Synnin painoa ei tunne silloin.
Mutta kun on luopunut siitä ja sortuu syntiin, -
tuntee synnin painon eikä tahdo sitä.
Kiitän Jumalaa, että joka kerta kun olen sallinut minkään ajatuksen -
tulla sydämeeni tai mieleeni, minkään kiusauksen tulla lähelleni, -
olen tuntenut oloni epäpuhtaaksi, kunnes olen tehnyt parannuksen.
Minulla ja vaimollani on sopimus. Vaimoni nimi on Margaret.
Hänkin on pastori.
Meillä on sopimus. Käyn puhumassa eri puolilla maailmaa tuhansille.
Jos joskus syntinen ajatus tulee mieleeni, -
soitan heti vaimolleni ja pyydän häntä rukoilemaan puolestani, -
että Herraa puhdistaisi ajatukseni.
En voi sallia pahuuden elää sydämessäni.
En voi sallia sitä sieluuni.
Tämä keho on Jumalan temppeli.
Etsin Häntä yötä päivää. Etsin Häntä koko sydämestäni.
Sanan mukaan Jumalan löytää, kun Häntä etsii koko sydämestään.
Rakas veli, rakas sisar, olitpa missä elämäntilanteessa hyvänsä, -
Jumala etsii sinua.
Jotkut sanovat: "Sitten kun olen vanha, palvelen Jumalaa."
Miltä tuntuisi, jos joku söisi mangoa, -
ja vasta kun enää kuori ja kivi on jäljellä, hän antaisi sen sinulle?
Et pitäisi siitä.
Miksi pitää odottaa, kunnes keho on voimaton ja elinaikaa enää päiviä?
Miksi pitää odottaa siihen päivään asti, että alkaa palvella Jumalaa?
Totta kai Jumala ottaisi vastaan silloinkin, sillä Hän on lempeä Isä.
Jos kääntyisin Herran puoleen 90- vuotiaana, Hän ottaisi minut vastaan, -
sillä Hän on taivaallinen Isäni. Hän rakastaisi minua.
Hän ei ylenkatso ketään iästä riippumatta.
Raamattu kehottaa muistamaan Luojaasi nuoruudessasi, -
ennen kuin tulee päivä, jolloin sanot: "Nämä eivät minua miellytä".
Muista Luojaasi nuoruudessasi.
Kun elät nuoruutesi parhaita päiviä, etsi Jumalaa.
Jumala tahtoo sinusta maailman muuttajan.
Jumala kutsuu tätä upeaa Suomen kansaa.
Kansaa, joka pyrkii suuruuteen.
Kansaa, jossa tavoitellaan hyvää elämää.
Rukoilen, että Jumala koskettaa satojentuhansien nuorten sydäntä -
tässä maassa, niin että he sanovat: "Tahdomme elää Jumalalle."
Kyse ei ole vain sielun herätyksestä vaan koko kansan uudistumisesta.
Jumala kohtaa tämän kansan -
ja synnyttää Jeesus-kulttuurin tähän maahan.
Jesus Culture on erään yhtyeen ja järjestön nimi.
Mutta Jeesus-kulttuuri on myös jotakin, joka muuttaa kansan.
Olen lukenut kansojen muuttumisesta.
Kun Jumala kohtaa jotakin maata, kaikki muuttuu, jopa luonto.
Ennen kuin Jumala kohtasi Haitia, siellä palvottiin jotakin eläintä.
Sitten ihmiset tekivät parannuksen.
Eräs piispa kertoi minulle, -
että kansa hylkäsi sen, mitä olivat palvoneet.
He kääntyivät elävän Jumalan puoleen.
He huusivat kansana Hänen puoleensa. Jotakin tapahtui.
Haitin luonto oli ruskeaa. Kaikki kasvillisuus oli kuollut.
Toisella puolella saarta on Haiti, toisella Dominikaaninen tasavalta.
Haitin puolella luonto oli kuivunut. Kaikki oli lopussa.
Mutta sitten kaikki alkoi vihertää jälleen.
Sen lisäksi kalat palasivat Haitin merialueelle.
Merielämä palasi. Kasvillisuus palasi.
Kaikki alkoi muuttua.
Mietitään vaikkapa Guatemalaa. Siellä tapahtui herätys.
Almolongan alueelle lähtee Yhdysvalloista maataloustieteilijöitä -
hämmästelemään ilmiötä, -
kuinka siellä kasvit ja hedelmät ovat niin suuria, kauniita ja terveitä.
Jumala kohtaa kansoja, kuten Argentiinaa, Keniaa ja Intiaa.
Kun etsimme Jumalaa koko sydämestämme, löydämme Hänet.
Olen nähnyt kaupunkien kääntyvän päälaelleen Jumalan voimasta.
Olen nähnyt kansojen kääntyvän oikein päin Jumalan voimasta.
Ystävä, perheessäsi, yhteisössäsi, seurakunnassasi tapahtuu herätys.
Uudistuminen tapahtuu. Maa parantuu.
Anteeksianto tulee perheiden keskuuteen.
Perheet ja avioliitot yhdistyvät uudelleen.
Karanneet lapset palaavat perheensä luo.
Vanhemmat lähentyvät lapsiaan. Lapset lähentyvät vanhempiaan.
Huumeiden voima murtuu Jeesuksen nimessä.
Mitä Jumala sanoo? "Minä olen ihmeidentekijä."
Hän sanoo: "Se ei onnistu mitenkään muuten.
Ainoa keino on huutaa puoleeni ja etsiä kasvojani."
Sanotte: "Viivymme tässä, kunnes taivas laskeutuu alas -
ja Jumalan kunnia paljastuu jälleen maassamme."
Kysymys kuuluu, voiko Jumala tehdä sen uudestaan? Voi tehdä.
Jumala tekee sen uudelleen.
Kysymys ei kuulu, voiko Jumala tehdä sen vaan tekeekö Hän sen.
Tekee. Hän tekee sen.
Olen nähnyt alueen, jolla Smith Wigglesworthin talo sijaitsi.
30 vuotta sitten kävin erään hänen vielä elävän ystävänsä luona teellä.
Hän kertoi, kuinka Jumala käytti Smith Wigglesworthia herättämään kuolleita.
Olen nähnyt kuolleiden heräävän Jumalan voimasta.
Olen nähnyt ihmeitä.
Smith Wigglesworthin ystävä sanoi: "Usko ei ole kiihtymystä.
Usko on julkeaa rohkeutta.
Mitä tahansa Jumala sanoikin, Hän tekee sen."
Jumala on tehnyt sen ennenkin ja Hän tekee sen jälleen.
Parantuminen tulee naapurustoosi.
Vapautus tulee kaupunkiisi.
Uudistus tulee sinulle.
Näin Jumala sen tekee. Hän sanoo Sanassa: -
"Tulkaa luokseni, niin minä annan teille levon."
Ensin Hän antaa levon. Levon synneistäsi.
Hän poistaa kiihtymyksen sielustasi.
Hän poistaa levottomuuden sydämestäsi -
ja piinan mielestäsi.
Et tunne oloasi kuin kissaksi, joka on suljettu koppaan, tai linnuksi häkissä.
Et tunne oloasi kuin tiikeriksi, joka on teljetty kalterien taa.
Ehei. Et astele edestakaisin päivät ja yöt läpeensä.
Et ole enää vanki sellissään.
Ei, kaikki muuttuu. Olet levossa.
John Bunyanilta kysyttiin, mitä hän tahtoisi, -
kun hän oli vankilassa evankeliumin julistamisen tähden.
"Kynän, muistilehtiön ja Raamattuni. Muuta en tarvitse."
14 vuotta vankilassa synnyttivät suuren klassikon.
Sitä on kutsuttu myös toiseksi Raamatuksi.
Teoksen nimi on Kristityn vaellus.
Erään sielun vaellus, erään miehen vaellus -
tuhon kaupungista pelastuksen porteille.
Rakas ystävä, rakas veli, rakas sisar.
Miksi eläisit levottomuudessa, kun Jumala on antanut sinulle levon?
Miksi eläisit jatkuva kidutus ja piina sydämessäsi, -
kun Jumala tahtoo parantaa sinut?
Jos etsit Hänen kasvojaan, löydät Hänet.
Jumala sanoo: "Löydätte minut, kun etsitte kasvojani koko sydämestänne."
Koreassa oli 17-vuotias nuori mies.
Tuberkuloosi oli riuduttanut hänen kehonsa.
Hänellä oli 3―6 kuukautta elinaikaa.
Hän ei ollut kristitty vaan buddhalainen.
Tunnen monia hyviä buddhalaisia miehiä ja naisia.
Tämä mies oli väsynyt elämäänsä.
Hän huusi: "Onko ketään, joka voi minut pelastaa?"
Lukioikäinen tyttö tuli hänen luokseen ja antoi hänelle Raamatun.
Mies alkoi lukea Matteuksen ensimmäistä lukua, sukuluetteloa.
Aabrahamin poika, Iisakin poika ja niin edelleen sukuluettelo jatkuu.
Mies totesi, ettei hän tätä etsinyt. Hän lukisi puhelinluetteloakin mieluummin.
Sitten eräänä päivänä hän alkoi lukea Johanneksen evankeliumia.
Maailman valkeus tuli. Taivaan valo valaisi kirkkaasti pimeän maailman.
Mies alkoi lukea Jeesuksesta.
Puoli vuotta kului huomaamatta.
Tuberkuloosia ei enää ollut. Hän parantui.
Nyt David Yonggi Cho on maailman suurimman seurakunnan pastori.
Lähes miljoona ihmistä kuuluu -
Yoido Gospel Center -seurakuntaan Koreassa.
Eikö ole mahtavaa? Se sijaitsee Soulissa.
Eikö ole upeaa, mitä Jumala voi tehdä?
Hän tekee niin uudestaan ja uudestaan, jos etsit Hänen kasvojaan.
Rukoillaan yhdessä. Taivaallinen Isä, pyydän jokaisen sielun puolesta, -
joka on taipunut puoleesi, että autat heitä ja vapautat heidät -
Jeesuksen nimessä. Aamen.
Kiitos, että katsoit ohjelman. Siunatkoon Jumala sinua runsaasti.
Jos haluat tavoittaa sieluja ja siunata ihmisten elämää, -
voit soittaa ruudun numeroon.
Ruudulla näkyy myös tilinumero, jonka kautta voit siunata tätä työtä -
ja sieluja, jotka pelastuvat tämän työn kautta.
Autathan heitä.
Tämä on hyvää maaperää kylvölle.
Siunatkoon Jumala sinua runsaasti, kun rukoilet ja annat Herralle.
Siunausta! Hei, hei.
Suomennos: Maija Tuukkanen